rlitschk/wikidir huggingface dataset:
Bortörp (hoochdüütsch Burgdorf) is en Stadt und sölmststännig Gemeen in de Region Hannober in Neddersassen. De Stadt liggt an’n lüttjen Fluss Aue midden twüschen Hannober, Celle un Paane und is Deel vun’n ostfälschen Spraakrebeet. Bortörp hebbt üm un bi 30 000 Inwahners. Dorvun af leven 20 000 in de Binnenstadt un 10 000 op de Dörper rümher. Bortörp was bit in dat Johr 1974 de Hööftstadt vun sin eegen Landkreis eweest (Landkreis Bortörp). Üm Bortörp waar n Barg Spoors anebuut. Öörd in de Gemeen: Beinhorn Dachmissen Ehlershusen Heeßel Ahrbeck Hülptingensen Oze Rammeln Schillersloge Sornsen Wewwerlingsen Burgdorf. Mehr Biller, Videos oder Audiodateien to’t Thema gifft dat bi Wikimedia Commons. Offizielle Webpräsenz Wikipedia:Wikiprojekt Öörd/Region Hannober. In: Wikipedia. 17. März 2021 (wikipedia.org [afropen an’n 17. März 2021]).
Frank Luck (* 5. Dezember 1967 in Schmalkalden) is en ehmalger düütsch Biathlet. Frank Luck is in Seligenthal upwussen. En Loopbahn as Skilanglöper weer vörherbestimmt, wiel sien Vader, Unkel un Grootvader ok all Langlöper weern. Mit dree Johren stunn Frank Luck eerstmals up Skiern. 1980 is he aber to'n Biathlon wesselt. He weer dorbi so goot, dat he all 1988 för de Olympisch Winterspelen in Calgary nomineert wurr. Sien best Ergevnis dor weer Platz 6 in' Sprint. De Dörbröök gelung hüm dör den Weltmeestertitel in' Sprint in de Saison 1988/89. Frank Luck hörr den ASK Vorwärts Oberhof an un weer somit Liddmaat vun de NVA. Nah 1989 wurr he in de Sportfördergrupp vun de Bundswehr as Sportsuldat övernommen. Wegen de Kinnerkrankheit Mumps kunn he nich an de Winterspelen 1992 in Albertville deelnehmen. Bi de Olympisch Winterspelen 1994 in Lillehammer wurr he mit de düütsch Biathlonstaffel (gemeensam mit Ricco Groß, Mark Kirchner un Sven Fischer) Olympiasieger. Dissen Erfolg kunn he veer Johr later in Nagano (gemeensam mit Groß, Fischer un Peter Sendel) noch mal schaffen. Luck wunn in sien in sien mehr as 17-johrigen Loopbahn insgesamt ölf Weltmeestertitel, den letzten mit de Staffel bi de Biathlon-Weltmeesterschapen 2004 in sien Heimat Oberhof.
De Zoo an de See in Bremerhoben is en Themenzoo, de sik besünners mit Deerten ut’n Noorden un vun de See befaten deit. He liggt direktemang an’n Diek vun de Werser un is kenen Hektar groot. In de Neeg liggt de Grote Lüchttoorn an’n olen Ne’en Haven. Vörlöper vun den Zoo is dat Noordseeaquarium. Studienraat Heinrich Lübben harr de Idee un 1912/13 harrn se söven Aquarien in’n Keller vun de Strandhall an’n Werserdiek opboot. Baven in de Strandhall geev dat de Deerten to eten, de ünnen lebennig to sehn weren. 1960 hebbt se ne’e Rüüm anboot un kunnen nu achteihn Becken ünnerbringen. 1976 hebbt se nochmal fief Aquarien un veer Terrarien dorto kregen. Tolets weren dat denn 37 Becken. An’n 24. Juni 1924 hebbt de „Tiergrotten“ apen maakt. Ok dat weer ene Idee vun Heinrich Lübben. 3500 Quadratmeter weer de Anlaag toeerst groot. Se leeg butendieks noorden de Strandhall. 1934 hebbt se dat Minschenapenhuus opmaakt, later dat Vagelwarmhuus un 1968 dat Kattenhuus. In de 1970er Johren folg dat Nachthuus. In de 1980er Johren hebbt se denn de Aquarien un de Tiergrotten tosamenleggt. In’t Johr 2000 hebbt se den Zoo dichtmaakt. Se wullen sik nu en nee Konzept överleggen. An’n 27.
Fredric March, eegentlich Frederick Ernest McIntyre Bickel, (* 31. August 1897 in Racine, Wisconsin; † 14. April 1975 in Los Angeles, Kalifornien) weer en US-amerikaansch Schauspeler, de in Hollywood mehr as dre Johrteihnten lang to de wannelnstfähigsten un ansehnsten Charakterdorstellern tell. För Dr. Jekyll und Mr. Hyde (1931) un Die besten Jahre unseres Lebens (1946) wunn he tweemal den Oscar as Best Hööftdorsteller. An' Broadway wurr he buterdem tweemal mit den Tony Award uttekent. Nah dat Entlaaten ut de Armee 1918 hett March tonächst en Loopbahn as Bankangestellter in New York City plaant. Nah lüttgeren Rullen in' Vaudeville geev he 1920 sien Debüt as Bühnenschauspeler. Dorneben hett he Statistenrullen in Stummfilmen övernommen, de Anfang vun de 1920er-Johren in New York produzeert wurrn. Af 1924 speel he an' Broadway, wo he all twee Johr later mit The Devil in the Cheese den Dörbröök schaff. De groot Spood vun sien John-Barrymore-Parodie in de Kummedie The Royal Family of Broadway, de Filmadaptschoon vun dat Bühnenstück The Royal Family vun Edna Ferber un George Simon Kaufman, broch hüm 1929 en Fievjohresverdrag mit Paramount in, wo March gau to en anseggt Dorsteller upsteeg. All in sien eerst beid Johren kreeg March good Rullen neben Ann
Dit Woort hett noch annere Bedüden: kiek dorför ünner Heike (Mehrdüdig Begreep). Heike is een plattdüütschen Vörnaam för Deerns. Heike kümmt vun Henrike vun her. Henrike is de Feminin-Form vun den Naam Henneke, Hinrich, Henrich (un annere). In’t Hoochdüütsche is dat de Naam Heinrich. Dor steekt de germaanschen Wöör heim oder hagan un rîhhi in. Heim heet Huus, hagan heet Hoff (mit een Tuun ümto) un rîhhi bedutt so veel, as mächtig oder Herrscher. De Naams Henneke, Hinrich usw. bedüüt nu all öbereen: Herr in Huus, oder De up'n Hoff dat Seggen hett un so wat in de Aart. Vunwegen dat Henrike de feminin Form vun düsse Naams is, heet ok Henrike nix anners, as De up'n Hoff dat Seggen hett. Vun den langen Naam Henrike (un den Naam för Jungs Hinrich etc) is de korte Form Heie vun maakt wurrn. Düsse korte Naam Heie oder Haie oder Heye is hüdigendags jümmers noch een Naam för Jungs. Bi de Deerns keem dor denn to'n lüttjer maken (Diminutiv) dat Anbacksel -ke an (Suffix). Up düsse Aart heet de Naam nu Heike. Dat is een Smusenaam un heet Lüttje Henrike. De Naam Heike is hüdigendags noch ganz begäng. List vun plattdüütsche Vörnaams
Onno Heye Tollef Groß (* 1964 in Cuxhoben; † 2. oder 3. Oktober 2016 in Budapest) weer een düütschen Meeresbioloog. Sien Spezial-Rebeet weer de Deepsee-Biologie. Onno Groß weer en Wetenschopler, Journalist un en aktiven Ümweltbeschermer. He hett vun 1984 af an an de Universität Hamborg, an de Eberhard Karls Universität in Tübingen un an de kanaadsche University of Victoria Biologie (Botanik un Zoologie) mit Swoorpunkt Meeresbiologie studeert. Mittenmang dorbi weer he bi veel Forschungsexpeditschoonen. Groß schreev wetenschopliche Böker (ü.a. sien Diplomarbeet un sien Dissertatschoon) un wetenschopliche Artikel för Fachjournaalen as Hydrobiology un Biologie in unserer Zeit to'n Bispeel. As en free'n Wetenschopsjournalist schreev he ünner anner bi National Geographic Deutschland, Die Zeit, Der Spiegel, Neue Zürcher Zeitung (NZZ), mare, Tauchen, Frankfurter Allgemeine Zeitung (FAZ), Deutsche Presse-Agentur (dpa), die tageszeitung (taz). Bi internatschoonale Ümweltschuulkonferenzen weer Groß en Experte un ok en engageerten Ümweltschuler. Deelnöhmer vun internatschoonale Ümweltschuulkonferenzen weer he ünner annern in Bremerhoben (Juli 2013) un in Bremen (Dezember 2013). As en Experte för Meeresbiologie un för Umweltschuul weer he veelfach ziteert worrn. He gründt 2003 de Meeresschuulorganisatschoon Deepwave und weer bit to sien Dood 2016 de Baas vun Deepwave. Anner Ümweltbeschermorganisatschoonen, för de Groß arbeetet hett, weer Ocean Science &
Harvey Smith (* 29. Dezember 1938 in Yorkshire) is en ehmalger britisch Springrieder. Harvey hett Grootbritannien bi twee Olympisch Spelen vertreeden, reck aber weder 1968 (Mexiko) noch 1972 (München) Medaillen. Bi fiev Europameesterschapen, broch he aber jewiels een Medaille mit nah Huus. 1971 hett he Punktrichters de in Grootbritannien beleidigende V-Geste (Handrüggen nah buten), nahdem he up Mattie Brown dat Hickstead Derby wunnen harr. Dat führ dorto, dat he disqualifizeert wurr. Dorgegen hett he Berufung inleggt un de ok wunnen. He hett sück dorup beropen, en Victory-Siegesgrööt wiest to hemm. 1990 is he vun den Turniersport torüchtreeden un hett mit sien Fru un Trainerin Sue Smith, en ehmalge Springriederin, en Rennteam up sien Farm in Yorkshire grünnd. Dat dor insett Peerd Auroras Encore hett 2013 dat Grand National wunnen. In‘ April 2010 kreeg Harvey Smith en Levensprieswark dür sien herutragen Bidrag to dat britisch Springrieden. Harvey Smith is de Vader vun den Springrieder Robert Smith. Ok sien jüngerer Söhn Steven Smith weer Springrieder, de 1984 bi de Olympisch Sömmerspelen in Los Angeles de Sülvermedaille mit de britisch Mannschap wunn. Över 50 Groot Priesen hett he wunnen 1983, Europameesterschapen in Hickstead: Mannschaps-Sülver 1977, Europameesterschapen in Wien: Mannschaps-Sülver 1972, Olympisch Sömmerspelen München:
Mahtank, beter bekannt as Chato, Chaddo, ok Alfred Chato oder Chatto (* um 1860; † 13. August 1934), weer en Anführer vun de Chiricahua-Apachen. Düll över de US-Politik hett Chato tosommen mit Geronimo 1881 de San-Carlos-Reservatschoon in dat hüdige New Mexico verlaaten un hett sück in de Sierra-Madre-Region nah Mexiko begeeven. Chato un Geronimo keemen sporadisch in de USA torüch un hemm dorbi mehrere Roovtüüg veröövt. In' März 1883 up den Weg torüch nah Mexiko hemm de Apachen ünner Chato un Benito mehrere Amerikaner ümbrocht. In' Februar 1884 wurr Chato mit etwa sösstig Indianer dwungen, sück to ergeeven. Een Maand later hett denn ok Geronimo kapituleert. 1885 hett Geronimo de San-Carlos-Reservatschoon weer verlaaten. Chato is hüm nahgahn un hett ahn Spood versöcht, hüm to en Rückkehr umtostimmen. Chato deen af 1886 as Späher ünner General George Crook in de US-Armee, wo he sück in dat Upspören vun Geronimo hervördoon dee. He wurr allerdings later mit de Apachen, de he sülvst upsürt harr, in Fort Marion (Florida) in't Gefängnis spaart. Sien Kinner wurrn dwungen, in de Carlisle-Indianer-School to gahn, wo se en lütt Sett later storven sünd. Af 1913 leev Chato in de Mescalero-Apache-Reservation in New Mexico, wo he 1934 bi
Hermann Anton Joseph „Tonny“ Kessler (* 20. April 1889 in Den Haag; † 15. Februar 1960) weer en nedderlannsch Footballspeler. De offensiv Middelfeldspeler speel as sien Bröer Dé un sien Vedders Boelie un Dolf för den HVV Den Haag. Tonny Kessler hett an’ 27. März 1904 sien eerst Speel för den HVV maakt, mit den he van 1905 bit 1914 veermal nedderlannsch Meester wurr. Bit to sien letzten Insatz an’ 25. März 1923 hett he för de Haager in 328 Spelen 131 Doren schaaten. In de Johren 1907, 1909 un 1913 hett he dree Lännerspelen för de Nedderlannsch Natschonalmannschap maakt, all dree gegen de Amateunatschonalmannschap vun England. Twee vun de Spelen gungen mit 2:12 in Darlington un mit 1:9 an de Stamford Bridge verloren, aber dat geev ok den eersten Sieg in Den Haag. Sien eenzig Door in Oranje hett Kessler to dat 1:5 bi dat 1:9 in London schaaten. Neben sien Footballerkarriere studeer Kessler Rechtswetenschap un hett dat as Meester in de rechten (vergliekbar etwa mit den Master of Laws) afslooten. Tonny Kessler in de Datenbank vun Weltfußball.de Statistik up voetbalstats.nl (nedderlannsch) Statistik auf der Website des HVV
Friedrich „Fritz“ Walter (* 31. Oktober 1920 in Kaiserslautern; † 17. Juni 2002 in Enkenbach-Alsenborn) weer en düütsch Footballspeler. Fritz Walter hörrt to de herutragen Persönlichkeiten vun den düütschen Footballsport. Mit hüm as Kapitän wunn de Natschonalmannschap de Weltmeesterschap 1954. Ok bi de Weltmeesterschap 1958 weer he wedder Kapitän. Sien Vereen weer de 1. FC Kaiserslautern för de he 30 Johr lang speelt un mit de he twee Düütsch Meesterschapen haalt hett (1951 un 1953). Für sien footballerischen un sozialen Verdeenste wurr he völfack ehrt un as dormals eerst Speler to'n Ehrenspeelführer vun de Natschonalmannschap nömmt. Friedrich Walter wurr 1920 as dat öldste vun fiev Kinner in Kaiserslautern boren. He harr twee Süsters, Gisela un Sonja, un twee Bröers, Ludwig un Ottmar, de ok beid bi den 1. FC Kaiserslautern speelt hemm. Mit Ottmar speel he later gemeensam in de Natschonalmannschap un wunn mit sien Bröer den Weltmeestertitel 1954. As Söhn vun den Vereenswertsmann vun den 1. FC Kaiserslautern keem de jung Fritz all ganz fröh mit den Football in Kuntakt. Mit söben Johr weer he all Liddmaat vun de Schölermannschap vun den FCK. Tonächst wurr he as rechter Afwehrspeler insett, bald weer dat Utnahmetalent aber all en stadtbekannt Footballspeler.
De Deepsee is defineert as de Deel vun'e Ozeans ünner tominnst 200 Meter Seedeep - oder wetenschoplich: ünner dat Epipelagial-Rebeet. Üm und bi 70 Perzent vun de See hören to de Deepsee. In 1000 Meter ünner Normalnull sünd dat mit ca. bi 318 Millionen km² 62 Perzent vun de heele Eerbovenflach. De Temperatur liggt bi 5° bit 6° C in 1000 Meter ünner'n Seespegel un twüschen -1° C un +4° C in de Deep vun 3000 bit 4000 Meter. De Deepsee is en Ozeanrebeet, dat opstunns blots vun ganz wenig Deepsee-U-Bööd utforscht worrn is un woröver de Wetenschap veel weniger weet as över annere Rebeden. Sünnlicht gifft dat dor gor nich mehr un somit ok keen Planten. De Deepseefisch sünd t. B. op Biolumineszenz anwiest. De Deepsee ümfaat den Waterkörper un den Seebodden. Dor gifft dat even Deepsee-Flachen, Ünnerwaterbargen (Seamounts un Guyots), ünnerseeisch Bargen, de mitünner bit na de Bavenflach recken künnt, Deepseerinnen, Seedeepen un grote Deepseebeckens. Mitünner gifft an an de middelozeaansch Rüchen hitte Borns, de Ierzschlämm aflagert. Se billt de Grunnlaag för en egen Ökosystem, dat vullstännig unafhangig is vun’t Sünnlicht, un warrt as Black Smokers („Swarte Smökers“) betekent. In de Nöög vun Deepseerinnen gifft dat kole Borns,
De Hall of Fame vun den Düütschen Sport is en virtuelle Stäe to de Ehren vun düütsch Sportler, as ok vun Persönlichkeiten vun den Sport in‘ ehrenamtlichen Beriek, Mäzenen un anner Personen, de dör Leistung, Fairplay un Mitnanner Vörbild wurrn sünd. De Hall is in dat Internet antokieken. Dat gifft ok noch en „Galerie der Hall of Fame des deutschen Sports“, bestahnd ut en Antall vun individuell Porträtgemälden vun den Bensheimer Künstler Hans Borchert, de as Wannerutstellung anboden wurrd. Luut den Grünner, de Stiftung Deutsche Sporthilfe, is de Hall of Fame vun den Düütschen Sport en vun hör up den Weg brocht virtuelle Stäe vun "der Erinnerung an Menschen, die durch ihren Erfolg im Wettkampf oder durch ihren Einsatz für Sport und Gesellschaft Geschichte geschrieben haben. Dazu gehören Athleten und Trainer ebenso wie Funktionäre und Gestalter". Buterdem gifft dat en Wannerutstellung, de siet Mai 2013 vun de Düütsch Sporthülp an wesselnd Öörd präsenteert wurrd un de in mehreren Modulen eenersiets Erfolge un Verdeensten vun de upnommen Persönlichkeiten dokumenteert, togliek historsch Tosommenhänge upwiesen un de kritische Utnannersetten mit den Charakteren ünnerstütten sall. De Idee to disse Ruhmeshall vun den düütschen Sport wurr eerstmals 2006, to’n Anlaat vun de Verleehn vun de
De Stadt Forchheim is en Groot Kreisstadt in' Süden vun den bayerischen Regeerensbezirk Oberfranken an' Main-Donau-Kanal. Se is de Sitt vun de Kreisverwalten vun den Landkreis Forchheim. Dor leven 31.651 (31. Dez. 2015) Minschen up en Flach vun 44,43 km². De nächstgelegen grötter Städer sünd Erlangen etwa 14 km südlich, Bambarg etwa 23 km nordwestlich, Würzborg etwa 80 km westlich un Bayreuth etwa 45 km östlich. Forchheim hörrt siet April 2005 de Europääschen Metropolregion Nürnbarg an. Dat is en olt Königstadt un wurr ok „Ingangsdoor to de Fränkische Swiez“ nömmt. To Anfang vun dat 13. Johrhunnert hett man vermoot, dat de Stadtnaam Vorchheim sück vun dat olthochdüütsch Woort vorhe (för Forelle) afleit. Dat führ denn to dat Wappen mit de beid Forellen. Ofschons to de Tiet vun de Naamsgeeven de Forellenriekdom in de Strööms um Forchheim sekerlich bannig groot weer, geiht man hüüd dorvan ut, dat sück de Stadtnaam vun dat olthochdüütsch vorha (för Föhre) afleit, also Föhrenheim bedüüd. De Naam drüff Midden vun dat 7. Johrhunnert entstahn ween. Dormals entstunnen mit de eerst fränkischen Siedlungswell in disse Region tallriek Plaansiedlungen mit dat Grundwort -heim, vör allen an de Loop vun Strööms. Forchheim liggt an de Regnitz, den Main-Donau-Kanal un
Disse List warrt dör dissen Bot in wisse Tiedafstänn von Wikidata ut automaatsch nee tohoopstellt. Wenn du disse List von Hand ännerst, denn geiht dat bi dat nächste Update wedder verloren! dat Aktuellmaken von de List von Hand anstöten | SPARQL Biller söken Enn von de List, de automaatsch tohoopstellt warrt. Stand: 30. September 2021 Stand: 31. Dezember 2021 Stand: Fehler: mit de Tiet stimmt wat nich Stand: 30. September 2019 Stand: 31. Dezember 2020 Stand: 31. Dezember 2019 Gröttsten Städer Düütscher Bundslänner Baden-Württemberg · Bayern · Berlin · Brannenborg · Bremen · Döringen · Hamborg · Hessen · Mekelnborg-Vörpommern · Neddersassen · Noordrhien-Westfalen · Rhienland-Palz · Saarland · Sassen · Sassen-Anholt · Sleswig-Holsteen
Heil (ok:Heihl) is een plattdüütschen Vörnaam för Deerns. Heil kümmt vun Henrike vun her. Henrike is de feminin Form vun den Jungsnaam Henneke, Hinrich, Henrich (un annere). In't Hoochdüütsche is dat de Naam Heinrich. Dor steekt de germaanschen Wöör heim oder hagan un rîhhi in. heim heet Huus, hagan heet Hoff (mit een Tuun ümto) un rîhhi bedutt so veel, as mächtig oder Herrscher. De Naams Henneke, Hinrich usw. bedüüt nu all öbereen: Herr in Huus, oder De up'n Hoff dat Seggen hett un so wat in de Aart. Vunwegen dat Henrike de feminin Form vun düsse Naams is, heet ok Henrike nix anners, as De up'n Hoff dat Seggen hett. Vun den langen Naam Henrike (un den Naam för Jungs Hinrich etc.) is de korte Form Heie vun maakt wurrn. Düsse korte Naam Heie oder Haie oder Heye is hüdigendags jümmers noch een Naam för Jungs. Vunwegen dat de Deerns nu ünnerscheden weern schollen, keem dor een Anbacksel (Suffix) an, dat bedüden dö: Dat hier is een Deern (Feminin-Suffix). Dat weer dat Anbacksel -el. So heet de Naam nu Hei-el. Dat is tosamenwussen un afslepen wurrn to Heil oder Heihl. Heil bedutt nu dat Sülbige, wat ok Henrike bedüden
Norman Ernest Borlaug (* 25. März 1914 in Cresco, Iowa; † 12. September 2009 in Dallas, Texas) weer en US-amerikaansch Agrarwetenschapler, de för sien Bestreeven un Arbeiten to de Verbeterung vun de Landwertschap 1970 den Freedensnobelpries kreeg. Norman Borlaug wurr 1914 as Söhn vun en Buer boren un hett bit 1932 de Highschool in sien Heimatstadt Cresco besöcht. Dornah studeer he Forst- un Agrarwetenschapen an de Universität vun Minnesota un hett dat Studium 1937 mit den Bachelor of Science afslooten. Sien Doktertitel kreeg he 1941, nahdem he tüschen 1938 un 1939 in' Forstdeenst vun de USA tätig weer. 1941 wurr he Dozent an de University of Iowa, van 1942 bit 1944 weer he wetenschaplich Mitarbeiter in dat Forschenslabor vun de „DuPont de Nemours Foundation“. 1944 wurr Borlaug Mitarbeiter bi dat Utforschen vun Stiegern vun Weeten-, Mais- un Bohnen dör de Rockefeller-Stiftung nit Hülp vun de Biotechnologie in Mexiko, de as Weetenrevolutschoon bekannt wurr. He hett dor bit 1960 arbeit. Van 1964 bit 1979 hett he de Afdeelen för Weeten vun dat Internatschonale Mais- und Weetenvereddelungszentrum in Mexiko leit. Wiels sien Arbeiten hett Borlaug mehrere Weetenhoochleistungssorten entwickelt, owbi he ok de Grundlaag för dat Tüchten vun disse Sorten in Pakistan un
Malcolm Campbell is de Naam von Malcolm Campbell (1885–1948), engelsch Rennfohrer un Journalist, Malcolm Campbell (* 1943), brietsch Ooldphiloloog, Malcolm Campbell (* 1956), austraalsch Motorradrennfohrer, Malcolm Campbell, Filmeditor. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Malcolm Campbell is en Filmeditor. Nadem Malcolm Campbell 1977 mit den Film The Kentucky Fried Movie dat eerste mol as Helpsmann vun Editor arbeit hett, weer he 1981 denn ok in egen Verantworten bi den Film An American Werewolf in London as Editor dorbi. He hett an eenige Filmen vun den Speelbaas John Landis mitarbeit. Lehrt hett he sien Handwark bi den Editor un Produzent George Folsey Jr.. Mit den hett he ok in vele Filmen tosamenarbeit un ünner annern ok in dat Musikvideo vun Michael Jackson sien Thriller. Campbell is vör allen för sien Filmsnitt-Arbeiden bi Kummedien bekannt. Malcolm Campbell in de Internet Movie Database (engelsch)
Paula Maxine Patton (* 5. Dezember 1975 in Los Angeles, Kalifornien) is en US-amerikaansche Filmschauspelersche. Paula Patton is de Dochter vun en Afkaat un en Schoolmeestersche. Ehr Vadder, Charles Patton, is en Afromaerikaner, ehr Mudder, Joyce (borene Vanraden), is hett Wörteln in Düütschland, England un de Nedderlannen. Al in junge Johren is se mit de Filmkunst in Kuntakt kamen, vunwegen dat se mit ehr Familie gegenöver vun den den Sitt vun’t Ünnernehmen 20th Century Fox leven de. Se hett dat „Summer Program“ vun de University of Southern California School of Cinematic Arts besöcht un studeer Regie an de University of California, Berkeley. Dorna hett se vele Kortfilmen dreiht un hett as Helpersche vun de Produkschoon för Feernsehdokumentarfilmen arbeit. Vun 2000 bit 2002 hett se to’n eersten mol sülvst Delen vun de Dokumentatschoon' 'Medical Diaries produzeert, de op’n Discovery Channel sennt worrn sünd. Eerst dorna füng se an in’t Öller vun 27 Johren Schauspeelünnerricht to nehmen. Ehr eerste Rull in en Hollywoodfilm harr se 2005 in de Kummedie Hitch. Een Johr later speel se de Hööftrull in dat Filmmusical Idlewild. Ehr Rull in den Thriller Déjà Vu hett ehr de eerste Nomineren för en Filmpries inbröcht. Patton hett 2005 den Singer
Robert Garbe (* 16. Januar 1878 in Hamborg; † 21. Februar 1927 in Hamborg) weer en plattdüütschen Schriever. Garbe verbröch siene Kinnertiet vun 1880 an in Hohnstörp an’e Elv. Vun 1889 an weer he wedder in Hamborg. He güng hier op de Volksschool, de Präparandenanstalt un denn op’t Lehrerseminar. Siet 1899 weer he Lehrer. He grünn 1906 de „Nedderdüütsh Sellshopp“ in Hamborg, mit de he sik vun’n Hamborger Quickborn afspalten dee. Garbe harr sik ene ganz egene Schrievwies för dat Plattdüütsche utdacht, mit de annere aver gor nich veel anfangen kunnen. Ok sien Stil hett nich glieks vele Frünnen funnen. Vele in de plattdüütschen Verbänn menen, Platt, dat weer en Spraak för Heimat, Hoff un Hart, ene Spraak, de trüchwartskehrt dat Schöne un Romantische in de Vergangenheit süht. Doch dat Moderne bi Garbe, de Idee, dat Platt mit dat Hoochdüütsche mitkann, ja womööglich Avantgarde wesen schall, dat pass nich in jemehr Gedankenwelt. Sien Nalaat liggt hüüt in de Staatsbibliothek to Hamborg. In Hohnstörp is hüüt ene Straat na em nöömt ("Robert-Garbe-Weg") un en Gedenksteen bi't "Hohnstörper Fährhus" opstellt. Görnriek. Gedichten för Jungs un Deerns. Gutenberg, Hamborg 1906 Dat Nödigst ut min plattdüütshe Rechtshriwunk. Nedderdüütsh Sellshop, Hamborg 1910 Oole plattdüütshe Leeider.
En Bahnresonanz (kort ok Resonanz) liggt in de Himmelsmechanik vör, wenn op twee oder mehr Himmelskörpers Bahnstören wirken doot, de op de Gravitatschoon baseert un perioodsch optreden doet. Oorsaken vun Bahnresonanzen sünd de Ümlooptieten vun de bedeeligten Körpers, de in Proportschonen to’nanner opwiest, de mit siete natürliche Tallen beschreven warrn künnt, so as 2:1 oder 3:2. Twüschen de Ümlooptieten vun en poor vun de Planeten in’t Sünnsystem gifft dat harmonikale Relatschonen, de Johannes Kepler in sien „Harmonice mundi“ beschreven hett. Bahnresonanzen künnt de Bahnen vun Himmelskörpers stören oder jem bestänniger maken. Dat hangt af vun de geometrische Kunstellatschoon vun de bedeeligten Körpers. Bahnännern dör perioodsche Stören, de jümmer an de sülven Steed op den Körper wirken doet, künnt sik in’n Fall vun en stören Resonanz opstapeln. In’n Fall vun en bestännige Resonanz, löscht se sik dorgegen gegensietig ut. In den Fall, dat de Resonanz stören deit, warrt dat perioodsche Inwirken över lange Tiet grote Ännern vun de Bahn na sik tehn. Dat fakenste Resultat dorvun is, dat de Exzentrizität vun de Bahn anwassen deit, bit de Himmelskörper op de Bahn vun en annern Körper kummt un mit den tosamensöten deit oder bi en dicht Vörbibewegen ut dat System rutsleudert warrt.